PSL เซ็นสัญญาเงินกู้กับธนาคาร BNP วงเงิน 16.25 ล้านเหรียญสหรัฐฯ
PSL เซ็นสัญญาเงินกู้กับธนาคาร BNP วงเงิน 16.25 ล้านเหรียญสหรัฐฯ เพื่อรีไฟแนนซ์เรือบรรทุกสินค้าแห้งเทกอง “สโรชา นารี”
13 มิ.ย. 2560

บริษัท พรีเชียส ชิพปิ้ง จำกัด (มหาชน) หรือ PSL ระบุว่า เมื่อวันที่ 9 มิ.ย.60 บริษัทได้ลงนามในสัญญาหุ้นกู้จำนวน 16.25 ล้านเหรียญสหรัฐฯ กับธนาคาร BNP Paribas เพื่อรีไฟแนนซ์ราคาเรือในวงเงินสูงสุดไม่เกินร้อยละ 65 ของจำนวนที่ต่ำกว่าระหว่างราคาตามสัญญาต่อเรือหรือราคาตลาดของเรือ
โดยกำหนดวงเงินสูงสุดไม่เกิน 16.25 ล้านเหรียญสหรัฐ สำหรับเรือบรรทุกสินค้าแห้งเทกอง ขนาดอัลตราแมกซ์ 63,345 เดทเวทตันจำนวน 1 ลำ ชื่อว่า “สโรชา นารี” ซึ่งTaizhou Sanfu Ship Engineering Co. Ltd. (อู่ต่อเรือ Sanfu) ได้ส่งมอบให้บริษัท พรีเชียส เกรส พีทีอี ลิมิเตด ซึ่งเป็นบริษัทย่อยในสิงคโปร์ของบริษัท
ทั้งนี้เงินกู้สำหรับเรือจะต้อลชำระคืนเป็นระยะเวลา 8 ปี โดยชำระคืนเป็นรายไตรมาสติดต่อกันเป็นระยะเวลา 32 งวด งวดละ 338,542 เหรียญสหรัฐ เริ่มตั้งแต่ 3 เดือนหลังจากมีการเบิกเงินกู้และชำระส่วนที่เหลือทั้งหมดจำนวน 5,416,656 ล้านเหรียญสหรัฐ พร้อมกับการชำระเงินกู้งวดสุดท้ายของเงินกู้ โดยหากเงินกู้ที่เบิกถอนมีจำนวนน้อยกว่าวงเงินกู้สูงสุดจำนวนการชำระคืนแต่ละงวดและงวดสุดท้ายจะลดลงตามสัดส่วนเงินกู้ที่ได้เบิกถอนจริง